joelniklaus/EU_Wikipedias huggingface dataset:
Faustína Kowalská

Svätá Faustína, vlastným menom Maria Faustyna Kowalska, rod. Helena Kowalska (* 25. august 1905, Głogowiec† 5. október 1938, Krakov) bola poľská rehoľná sestra Kongregácie sestier Matky Božej Milosrdenstva, svätica katolíckej cirkvi.

Svätá Faustína sa narodila 25. augusta 1905 v malej dedine  Glogowiec v Poľsku. Bola tretím dieťaťom z desiatich súrodencov. Keď mala sedem rokov po prvý raz v srdci začula zvláštne volanie. Až po čase pochopila, že Pán Boh chcel, aby sa stala rehoľnou sestrou.  Do školy začala chodiť až ako dvanásťročná. Pri krste ste jej dali meno Helena. Keď mala takmer dvadsať rokov, vstúpila do „Kongregácie sestier našej Panej Milosrdenstva“. Členky tejto kongregácie sa venovali starostlivosti a výchove mladých problémových žien. Rok po vstupe do kláštora prijala rehoľný habit a meno „sestra Mária Faustína“. 

V tridsiatich rokoch dostala sestra Faustína od Boha milosť a posolstvo, aby rozšírila vieru a úctu k Božiemu milosrdenstvu. Mala hlásať plán Božieho milosrdenstva a záchrany pre celý svet. Nebola to ľahká úloha. Jej celý život spočíval v napodobňovaní Kristovej obety – bol to život žitý pre iných. Podľa Božej požiadavky ochotne ponúkala samú seba utrpeniu v spoločenstve s Bohom, aby tak odčinila hriechy iných. V každodennom živote sa stávala ženou milosrdenstva, prinášajúcou radosť a pokoj iným. Písala o Božom milosrdenstve a povzbudzovala iných k viere v Neho, a tak pripravovala svet na jeho opätovný príchod. Osobitná zbožnosť k Nepoškvrnenej Márii a ku sviatostiam Eucharistie a zmierenia jej dala silu zniesť všetky jej trápenia, ktoré ponúkla Bohu za Cirkev a tých, ktorí to potrebovali. Osobitne sa modlila za veľkých hriešnikov a umierajúcich. Písala a trpela v tajnosti, iba jej duchovná nadriadená a pár zasvätených osôb vedelo, že niečo v jej živote má miesto niečo nezvyčajné a významné. Po jej smrti na tuberkulózu v roku 1938 boli dokonca aj jej najbližší spoločníci ohromení, keď zistili, aké mala táto pokorná a vždy veselá sestra obrovské utrpenie a zároveň hlboké mystické zážitky. Vzala si hlboko k srdcu Božie evanjelium, ktoré nariaďuje „byť milosrdným ako je milosrdný náš Nebeský Otec“, rovnako ako pokyny jej spovedníka, aby konala takým spôsobom, aby každý, kto s ňou príde do kontaktu, odchádzal plný radosti. Správa o milosrdenstve, ktorú prijala sestra Faustína, sa teraz šíri do celého sveta. Jej denník „Božie milosrdenstvo v mojej duši“ sa stal príručkou oddanosti Božiemu milosrdenstvu.

Pozri aj 
 Kráľ Milosrdenstva

Iné projekty

Zdroj 

Poľskí svätci a blahoslavení
Rehoľníčky
2. liga hádzanárok 2018/19

2. liga hádzanárok v sezóne 2018/19 bol 26. ročník 2. ligy hádzanárok, tretej najvyššej hádzanárskej súťaže žien na Slovensku, kontrolovanej Slovenským zväzom hádzanej. V súťaži účinkovalo, rovnako ako v minulej sezóne, 6 družstiev. Súťaž vyhralo družstvo nováčika z TJ Záhoran Senica, ktoré tak malo právo štartovať v nasledujúcej sezóne v 1. lige.

Systém súťaže 
Systém súťaže pozostával iba z jednej časti, ktorá sa skladala z 10 kôl. Každý s každým sa stretol raz doma a raz vonku. Víťaz súťaže mal právo postúpiť do druhej najvyššej súťaže. Keďže 2. liga je najnižšou ženskou súťažou, žiadne družstvo z nej nezostúpilo.

Účastníci 

Poznámka: Družstvá SPORT CLUB Senec a HK 013 Revúca, ktoré skončili v minulej sezóne na 4., resp. 5. mieste, sa do tejto sezóny neprihlásili.

Tabuľka

Referencie

Pozri aj 
 MOL Liga hádzanárok 2018/19
 1. liga hádzanárok 2018/19

Externé odkazy 
 Oficiálna stránka Slovenského zväzu hádzanej

Zdroj 
 2. liga 2018/19 na stránke Slovenského zväzu hádzanej

Hádzaná v 2018
Hádzaná v 2019
2. liga hádzanárok
Majstrovstvá sveta v ľadovom hokeji 2024

Majstrovstvá sveta v ľadovom hokeji 2024 (IIHF) budú 87. majstrovstvá sveta v ľadovom hokeji. K rozhodnutiu o konaní MS v hokeji v Česku prišlo 24. mája 2019 v Bratislave.

Kvalifikované tímy 

 **

** = Automaticky ako hostiteľ

Štadióny

Referencie 

Majstrovstvá sveta v ľadovom hokeji
2024 v Česku
Ľadový hokej v 2024
Veľvyslanectvo Poľskej republiky v Bratislave

Veľvyslanectvo Poľskej republiky v Bratislave (poľ. Ambasada Rzeczypospolitej Polskiej w Bratysławie) je zastupiteľský úrad Poľska so sídlom na ul. Paulínyho 7 v Bratislave na Slovensku.

História 
Prvým zastupiteľským úradom Poľska v Bratislave bol konzulát otvorený v 1925, od 1938 generálny konzulát. V roku 1939 bol v Bratislave akreditovaný chargé d’affaires.

Po februárovom prevrate, v 1947, generálny konzulát bol znovuotvorený. Už po vzniku samostatnej Slovenskej republiky došlo v 1993 k premene konzulátu na veľvyslanectvo. Veľvyslanectvo spadá pod poľské Ministerstvo zahraničných vecí.

Prvým sídlom úrad bolo ul. Gunduličova 12. Od 1938 ul. Palisady 27. Od 2012 ul. Hummelova 4, a od 2 novembera 2015 súčasná adresa.

Štruktúra 

 Diplomatický zbor – Politicko-ekonomické oddelenie (poľ. Wydział Polityczno-Ekonomiczny)
 Ekonomický referát (poľ. Referat ds. ekonomicznych)
 Konzulárny referat (poľ. Referat ds. konsularnych)
 Administratívno-finančné oddelenie (poľ. Wydział Administracyjno-Finansowy)
 Atašát obrany (poľ. Ataszat Wojskowy)
 Poľský inštitút (poľ. Instytut Polski), nám. SNP 27

Veľvyslanci a vedúci 

 1925–1927 – dr Adam Roman Staniewicz, konzul
 1927–1928 – dr Zygmunt Merdinger, konzul
 1928–1932 – Zdzisław Marski, konzul
 1932–1939 – Wacław Łaciński, konzul

 14 marca 1939 – 2 września 1939 – Mieczysław Chałupczyński, chargé d’affaires

 1971–1973 – Bolesław Bendek, generální konzul

 1991–1992 – Jerzy Korolec, generální konzul
 1993–1996 – Jerzy Korolec, veľvyslanec
 16. apríl 1996 – 18 júl 2003 – Jan Komornicki, veľvyslanec
 18 júl 2003 – 1 júl 2007 – Zenon Kosiniak-Kamysz, veľvyslanec
 1 júl 2007 – 25 august 2008 – Bogdan Wrzochalski, chargé d’affaires a.i.
 august 2008 – 11 január 2009 – Andrzej Krawczyk, chargé d’affaires a.i.
 12 január 2009 – 14 december 2012 – dr Andrzej Krawczyk, veľvyslanec
 december 2012 – január 2013 – Małgorzata Wierzbicka, chargé d’affaires a.i.
 29 január 2013 – apríl 2015 – Tomasz Chłoń, veľvyslanec
 apríl 2015 – november 2015 – Piotr Samerek, chargé d’affaires a.i.
 november 2015 – 2018 – Leszek Soczewica, veľvyslanec
 od 20 augusta 2018 – dr Krzysztof Strzałka, veľvyslanec

Pozri aj 

 Poľský inštitút v Bratislave
 Poľsko-Slovenská obchodná a priemyselná komora
 Veľvyslanectvo Slovenskej republiky vo Varšave
 Konzulát Polské republiky v Košicích (1922–1931)
 Konzulát Polské republiky v Užhorodu (1922–1931)
 Konzulát Polské republiky v Chustu (1938–1939)

Referencie

Iné projekty

Externé odkazy 
 Oficiálny web

Veľvyslanectvá Poľska
Poľsko
Poľsko-slovenské vzťahy
Slido

Slido (štylizované ako sli.do), je slovenská technologická spoločnosť. Bola založená v roku 2012 s sídlom v Bratislave a ďalšími kanceláriami v Londýne, New York City, San Franciscu či Sydney, s celkovo viac než 130 zamestnancami. Jej produktom je interaktívna webová platforma, zameraná na publikum počas rôznych stretnutí či konferencií. Účastníci sa môžu zapojiť do ankiet, pýtať sa otázky, či ponúkať nápady cez telefón, ktoré sa následne zobrazujú pre celé stretnutie. Ich platforma bola používaná aj technologickými gigantmi ako napríklad Netflix, Adobe, či Airbnb. K prelomu rokov 2018 a 2019 bolo Slido použité na viac než 244,000 udalostiach vo vyše 100 krajinách. V decembri 2020 bola zakúpená spoločnosťou Cisco.

História 
Slido bolo založené v roku 2012, Petrom Komorníkom, Františkom Krivdom, Petrom Slivkou a Rastislavom Molnárom. Na trhu začali fungovať od roku 2013, po vyhraní dvoch start-upových súťaží v Bratislave a vo Viedni. Čo pôvodne začalo ako jedna z vedľajších funkcií aplikácie (pýtanie sa otázok anonymne cez mobil), sa čoskoro stalo ich najdôležitejšou funkciou. V roku 2013 pridali integráciu s platformou na tvorbu prezentácií Prezi a v roku 2014 pridali Slido ako prvú aplikáciu pre moderátorov rôznych udalostí pre Google Glass.

Referencie 

Nadnárodné spoločnosti
Podniky v Bratislave
Organizácie založené v 2012
Achondroplázia

Achondroplázia je najbežnejšia forma dedičnej disproporčnosti postavy. Vyskytuje sa u jedného z 15 000 novorodencov, rôzne pramene uvádzajú rôzne čísla, bežne však v rozpätí od 10 000 do 40 000 živých novorodeniatok.

Achondroplázia je charakteristická abnormálnym rastom kostí, ktorý sa prejavuje malou postavou s disproporčne malými rukami a nohami, veľkou hlavou a charakteristickými črtami tváre so zaobleným čelom a nevyvinutým koreňom nosa. V detstve je typický nízky krvný tlak, vývin motoriky je často oneskorený. Inteligencia a dĺžka života sú zvyčajne normálne, i keď stlačená miecha a/alebo upchávanie horných dýchacích ciest zvyšujú riziko úmrtia v detstve. Priemerná výška u dospelých mužov s achondropláziou je 131 ± 5,6 cm; u žien je to 124 ± 5,9 cm.

Diagnóza a testovanie 
Achondroplázia môže byť diagnostikovaná charakteristickými klinickými a rádiografickými nálezmi u väčšiny jedincov. U jedincov príliš mladých na diagnostiku s istotou, alebo u jedincov s atypickými nálezmi, môže byť použité molekulárne genetické testovanie na zistenie mutácie génu FGFR3. Takéto testy zisťujú mutácie u 99 percent ovplyvnených jedincov. Pri deťoch s achondropláziou sa odporúča monitorovať výšku, váhu a obvod hlavy; váhu kvôli zamedzeniu obezity; MRI alebo CT kvôli vyhodnoteniu príznakov stlačenia miechy; chirurgické odstránenie adenoidov alebo tonzilov, CPAP, a tracheostómia pre nápravu prekážajúcej spánkovej apnoe; subokcipitálna punkcia ako je uvádzané na hyperreflexiu dolných končatín alebo trhavých kŕčov a obmedzenie dýchania a hypopnoe a podpora pri socializácii a prispôsobovaní v škole.

Genetické poradenstvo
Achondroplázia má autozomálne – dominantný charakter. Okolo 80% jedincov s achondropláziou má rodičov normálnej postavy, a majú achondropláziu ako výsledok „de novo“ mutácie (nie je prítomné u rodičov). Takíto rodičia majú veľmi malú šancu na to, aby mali ďalšie dieťa s achondropláziou. Jedinec s achondropláziou, ktorý má partnera normálnej postavy, má 50% riziko že jeho dieťa bude mať achondropláziu (počas každého jedného tehotenstva). Ak majú achondropláziu obaja rodičia, riziko že budú mať zdravé dieťa je 25%, 50% je šanca že budú mať dieťa s achondropláziou, a 25% je šanca, že dieťa bude mať dominantne homozygótnu formu (tzv. letálna alela) achondroplázie. Dominantne homozygótna forma zapríčiňuje smrť intrauterinne alebo krátko po narodení.

Črty a znaky ochorenia

 malá postava
 kratšie ruky a nohy s nadbytočnými záhybmi kože na končatinách
 obmedzenie roztiahnutia lakťa
 trojzubcovité rozostavenie prstov
 vrodené alebo získané charakteristické postavenie kolien, nohy do „O“
 torakolumbálny gibbus (hrb) v detstve
 nadmerné prehnutie chrbtice do zadu pri prvých krokoch dieťaťa
 veľká hlava so zaoblením vpredu
 nevyvinutý koreň nosa

Iné projekty

Zdroj 
 Pauli RM, Legare JM. Achondroplasia. 1998 Oct 12 [aktualizované 10. mája 2018]. In: Adam MP, Ardinger HH, Pagon RA, et al., editors. GeneReviews® [Internet]. Seattle (WA): University of Washington, Seattle; 1993-2019. dostupné na: www.ncbi.nlm.nih.gov

Dedičné choroby
Vrodené chyby
Vysílač Hády

Vysílač Hády alebo  sa nachádza na 424 m vysokom vrchu rovnakého mena. Objekt zabezpečuje distribúciu rozhlasového a televízneho signálu pre mesto Brno a jeho blízke okolie a je využívaný ako dôležitý retranslačný uzol.

Polohopis 
Vrch sa nachádza na južnom výbežku Moravského krasu, nad mestskou časťou Brno-Líšeň, v katastrálnom území obce Kanice. Vrch s vysielačom je vzdialený cca  severovýchodne od centra Brna a je viditeľný z veľkej časti juhomoravskej metropoly.

História 
Projekt železobetónovej veže pre účel šírenia televízneho signálu bol predstavený v roku 1961, samotná výstavba bola realizovaná národným podnikom „Pozemní stavby Brno“ v rokoch 1963-64. Veža s výškou 50 m je vybavená vnútorným schodišťom a bola dokončená a spustená do prevádzky 30. marca 1964, dlhé roky však išlo o vojenský objekt. Vo vrchnej časti je vybavená trojicou prstencových plošín, ktoré sú využívané na diaľkový prenos signálu retranslačnej siete, no i umiestnenie ďalších antén. Nosná konštrukcia antén je upevnená na veži, čím zvyšuje jej výšku na približne 80 metrov. K televíznemu pribudol časom i rozhlasový signál a o niečo neskôr začal vysielač šíriť aj signál digitálnej televízie.

Vysielanie 
V súčasnej dobe (5/2019) je možné z vysielača prijímať:

Rozhlas

Digitálne rozhlasové vysielanie (DAB+) 
Multiplex vysiela na frekvencii 12D s výkonom 5 kW, vďaka čomu pokrýva široké okolie s presahom na Slovensko.

Digitálna televízia (DVB-T/T2)

Najbližšie vysielače 

Najbližšie okolité výkonné vysielače a vzdialenosť k nim:

Prístup 
K veži na vrch Hády vedie  žltá turistická trasa z rázcestia na Veľkej Klajdovke na severnom okraji miestnej časti Brno-Líšeň. Prístup je možný aj po asfaltovej ceste, odbočujúcej z cesty Líšeň – Ochoz.

Referencie

Iné projekty 

Hády
Kanice (okres Brno-venkov)
Voľby do Európskeho parlamentu v roku 2019

Voľby do Európskeho parlamentu sa konali od 23. do 26. mája 2019. Boli 9. v poradí od roku 1979. Volilo sa 751 poslancov Európskeho parlamentu zastupujúcich 512 miliónov ľudí z 28 členských štátov Európskej únie.
Stredo-ľavicové a stredo-pravicové strany utrpeli straty v mandátoch, pretože enviromentálne, proeurópske liberálne a krajne pravicové strany boli viac volené.

Voľby v členských štátoch

Slovensko 

Na Slovensku prebiehali voľby 25. mája 2019. Volebné miestnosti boli otvorené od 7:00 do 22:00. Slovensko si v roku 2019 vyberalo 14 europoslancov.

Voľby do Európskeho parlamentu
Voľby 2019
HK Sokol RMK Bánovce nad Bebravou

HK Sokol RMK Bánovce nad Bebravou (celý názov: Hádzanársky klub Sokol RMK Bánovce nad Bebravou) je slovenský ženský hádzanársky klub z mesta Bánovce nad Bebravou. Vznikol v roku 1960 ako oddiel hádzanej v športovom klube TJ Iskra Zornica Bánovce nad Bebravou. Klub má okrem seniorského tímu aj dorastenecké, žiacke a prípravkárské oddiely. Družstvo žien je účastníkom najvyššej domácej súťaže, do ktorej vstúpil v roku 2017 ako víťaz 1.ligy. Jeho najväčší úspech je niekoľkonásobná kvalifikácia do najvyššej súťaže. 

V roku 2008 vznikol v meste nový hádzanársky klubBHK Gabor Bánovce nad Bebravou, do ktorého prešla väčšina hráčok vtedajšieho seniorského družstva i mládežnícke tímy. Klub však v roku 2011 ukončil činnosť a klub Sokola Gabor začal opäť hrať v súťaži žien až v sezóne 2012/13.

Predchádzajúce názvy klubu 
 TJ Iskra Zornica Bánovce nad Bebravou
 TJ Slávia Zornica Bánovce nad Bebravou
 Jednota Sokol Zornica Bánovce nad Bebravou
 Jednota Sokol Gabor Bánovce nad Bebravou
 BAHAK Gabor Bánovce nad Bebravou
 HK Gabor Bánovce nad Bebravou
 Jednota Sokol Gabor Bánovce nad Bebravou

Úspechy 
 postup do Extraligy: 2000
 postup do WHIL/MOL Ligy: 2003, 2009, 2016

Sezóny 
Družstvo žien dosiahlo v 80. rokoch v Slovenskej národnej lige (najvyššia hádzanárska súťaž na Slovensku a druhá najvyššia v Česko-Slovensku) 5-krát umiestnenie do 3. miesta:
 2. miesto: 1983/84, 1986/87
 3. miesto: 1982/83, 1984/85, 1988/89

Referencie

Pozri aj 
 BHK Gabor Bánovce nad Bebravou

Zdroj 
 Oficiálna stránka klubu

Slovenské hádzanárske kluby
Šport v Bánovciach nad Bebravou
Organizácie založené v 1960
EMP Merchandising

EMP Merchandising (iné názvy: EMP Merchandising Handelsgesellschaft mbH, Large Popmerchandising a Sweden Rock Shop) je hudobný zásielkový obchod založený v Nemecku. Spoločnosť distribuuje zákazníkom štvrťročný katalóg. V správe Osnabrückej obchodnej komory z roku 2003 bola spoločnosť považovaná za najväčší nemecký zásielkový obchod heavy metalovej a hard rockovej hudby. V septembri 2018 nadobudla spoločnosť Warner Music Group od spoločnosti Sycamore Partners spoločnosť EMP.

Spoločnosť bola založená v roku 1986 Frankom Janetzkym a Felixom Lethmatom v Dolnom Sasku v meste Lingen v Nemecku s pobočkami po celej Európe.

V roku 2007 bolo spoločnosťou zamestnaných 240 ľudí. Spoločnosť EMP distribuuje hudobné CD a ďalší tovar, vrátane tričiek a nášiviek rockových a heavy metalových skupín. Spoločnosť EMP distribuuje svoje tovary v Nemecku, Rakúsku, Švajčiarsku, Fínsku, Taliansku, Francúzsku, Španielsku, Poľsku, Spojenom kráľovstve, Holandsku (pod názvom Large Popmerchandising) a Švédsku (pod názvom Sweden Rock Shop).

V roku 2007 bola spoločnosť ocenená cenou Echo za Trade Partner of the Year.

Referencie

Externé odkazy 
 Oficiálna stránka spoločnosti EMP
 Medzinárodná webstránka spoločnosti EMP
 EMP Austria
 EMP Switzerland
 EMP Italy
 EMP Spain
 EMP Portugal
 EMP Finland
 EMP Norway
 EMP UK
 EMP Ireland
 EMP Czech Republic
 EMP Slovenia
 EMP Poland
 EMP Sweden
 EMP Denmark
 Large Popmerchandising NL
 Large Popmerchandising BEL
 EMP France

Podniky v Nemecku
Hudobný priemysel
Podniky založené v 1986
Samsung Galaxy S10

Samsung Galaxy S10 je rad smartfónov so systémom Android vyrábaných spoločnosťou Samsung Electronics. Séria Galaxy S10 je slávnostná séria - 10. výročie linky vlajkovej lode Samsung Galaxy S. Spoločnosť Samsung Galaxy Unpacked, ktorá bola predstavená počas tlačového podujatia, 20. februára 2019, začala expedovať 8. marca 2019 a v niektorých oblastiach, ako napríklad v Austrálii a Spojených štátoch, začala lodná doprava 6. marca 2019. Je to desiata generácia telefónov Galaxy S.

Rovnako ako v prípade Galaxy S9, Samsung predstavil vlajkovú loď Galaxy S10 a Galaxy S10+, diferencované predovšetkým veľkosťou obrazovky a prídavnou kamerou na čelnej strane S10+. Okrem toho, Samsung tiež predstavil menší model známy ako Galaxy S10e, rovnako ako väčšiu, 5G-kompatibiln[ verziu, Galaxy S10 5G.

Ceny Galaxy S10e, S10 a S10+ začali na úrovni 749 USD, 899 USD a 999 USD, zatiaľ čo cena S10 5G je 1299 USD. Čo zodpovedá aj cenám v eurách na Slovensku.

Parametre Galaxy S10

Displej 
 Hlavný displej - počet farieb: 16mil
 Rozlišenie hlavného displeja (pix): 3040 x 1440
 Typ hlavného displeje: Quad HD+ Super AMOLED
 Veľkosť displeja: 6,1'
 Dalšie vlastnosti displeja: SuperAMOLED, Infinity displej
 Dotykový displej

Fotoaparát 
 Predný fotoaparát: 10MPx
 Rozlišenie videa: 4K
 Fotoaparát: Trojitý 16MPx+12MPx+12MPx
 Nahrávánie videosekvencii
 Optická stabilizacia
 Fotoaparát nad 5MPx
 Autofocus
 Blesk

Procesor 
 Počet jadier procesoru: 8
 Procesor: Exynos 9820

Pamäť 
 Vstavaná pamäť: 128GB
 Kapacita pamäťovej karty: max. 512GB
 Veľkosť RAM: 8GB
 Slot na pamäťovú kartu: MicroSD

Dáta 
 Audio konektor: 3,5mm Jack
 Typ konektoru: USB-C
 Podpora 3G
 HSDPA
 LTE
 NFC
 WCDMA
 Možnosť Wi-Fi
 Bluetooth

Navigácia 
 Auto navigácia: Online verzia
 Predinštalované mapy: Google Maps
 GPS príjmač

Funkcie 
 Zabezpečenie: Ultrasonická čítačka odtlačkov
 MMS
 Hlasité HF
 Hlasové vytáčanie
 Synchronizácia s PC
 Bezdrátové dobíjanie
 Čítačka odtlačkov prstov
 Budík
 MP3 přehrávač:
 Reálne vyzváňanie (MP3/WMA/AAC)
 Multimédia
 Videohovory

Organizácia času 
 Stopky
 Pripomienky
 Kalendár

Kancelária 
 Kalkulačka
 Pozeranie Office dokumentov
 Prístup k emailom
 Pozeranie PDF dokumentov
 e-mail
 Email - práce s prílohami

Multimédia 
 Posluch Hudby

Všeobecné 
 Hĺbka (mm): 7.8
 Šírka (mm): 70.4
 Výška (mm): 149.9
 Typ SIM karty: Nano SIM
 Operační systém: Android 9.0
 Maximálna dĺžka hovoru: 6 a viac hodín
 Konštrukcia: Dotykový displej
 Kapacita batérie: 3400mAh
 Hmotnosť: 157g
 Podpora 2 SIM kariet

Referencie

Externé odkazy 
 oficiálna webová stránka Samsung Galaxy S

Zdroj 

Smartfóny
Zariadenia s Androidom
Mobilné multimediálne prehrávače
Zariadenia s dotykovým displejom
Wi-Fi zariadenia
GPS navigačné prístroje
Mobilné telefóny Samsung
Nová rakúska tunelovacia metóda

Nová rakúska tunelovacia metóda (NRTM, anglicky  nemecky  je jednou z metód razby tunelov. Nerazí sa celý profil tunelovej rúry v celku, ale prebieha po častiach. Vďaka tomu tak možno postupovať jednak rýchlejšie, jednak využiť horninu a jej tlak ako nosný (spevňujúci) prvok celej stavby. 

Ostenie sa skladá z primárneho a sekundárneho ostenia. Primárne ostenie sa vykonáva ihneď po raziacich prácach. K výrubu sa priloží výstuž (napr. betonárska ) a na ňu sa nastrieka betón prípadne drátobetón. Primárne ostenie zaisťuje stabilitu výrubu ako dočasný prvok po krátku dobu - rádovo týždne až mesiace. Ako definitívne ostenie podzemného diela sa buduje tzv. sekundárne ostenie, väčšinou ako železobetónová škrupina, ojedinele iba z prostého betónu, nezriedka za použitia tzv. tubingov (prefabrikovaných dielcov). Sekundárne ostenie sa lícuje s primárnym s hydroizolačnou vložkou, ktorá ochraňuje sekundárne ostenie proti pôsobeniu vody po celú dobu životnosti diela. 

Táto metóda vznikla spojením a vývojom niekoľkých predchádzajúcich v 50. a 60. rokoch 20. storočia, presne kodifikovaná bola v Salzburgu v roku 1962 . Spočiatku k nej panoval odpor, neskôr sa však ukázala ako efektívna. V súčasnej dobe sa vo svete okolo 50% tunelov razí touto metódou.  Na Slovensku boli touto technológiou budované napríklad tunely Prešov a Višňové.

Referencie

Literatúra 

 Jiří Barták a kol .: Tunel Mrázovka. Praha: Satra, 2004. ISBN 80-239-3472-4, s. 65-70. 
 BARTÁK, Jiří. Vývoj podzemního stavitelství v České republice. Silnice a železnice [online]. 2010-07-04 [cit. 2011-07-30]. Dostupné online . ISSN 1803-8441.

Zdroj 

Tunely
Juraj Vančík (lekár)

MUDr. Juraj Vančík, CSc., MBA  (* 2. mája 1950, Svidník) je slovenský lekár, kardiológ, hudobník, spevák, manažér, podnikateľ a moderátor.

Zo života 
Keď mal šesť rokov naučil sa hrať na harmonike. Od desiatich rokov hrá na gitare.

Medzi rokmi 1968 - 1974 študoval na Lekárskej fakulte UPJŠ v Košiciach. V roku 1969 absolvoval mesačnú študentskú prax v Anglicku . V tom istom roku sa zúčasnil súťaže Košický zlatý poklad s autorskou pesničkou Klietka šťastia. Túto súťaž vyhral.

Po absolvovaní štúdia začal pracovať ako lekár vo Fakultnej nemocnici Louisa Pasteura na internej klinike.
Pracoval tu do roku 1980. Medzi rokmi 1980 - 1982 vykonával expertíznu prácu v Líbyi.

V období rokov 1982 do roku 1995 pracoval vo Fakultnej nemocnici Louisa Pasteura v Košiciach. Od roku 1995 až 1997 sa stal riaditeľom medicínskeho centra v Košiciach.

Od roku 1997 viedol 1. súkromnú nemocnicu, Košice-Šaca a.s., kde bol riaditeľom. Nemocnica je 1. súkromnou nemocnicou na Slovensku. V 1. súkromnej nemocnicu, Košice-Šaca a.s. bol členom predstavenstva, spoluzakladateľom. Nemocnicu viedol osemnásť rokov. Po zmene väčšinového vlastníka v nemocnici, došlo k zmene nového riaditeľa v nemocnici.

Naďalej vykonáva lekársku prax. So skupinou Vabank vystupujú na koncertoch a hudobných podujatiach. Pravidelne sa zúčastňuje ako porotca pesničkovej súťaže Košický zlatý poklad, napr. v roku 2018, 2017, 2015, 2014, 2010 atď .

S manželkou Ľudkou majú dcéru Denisu a syna Martina.

Médiá

Moderovanie 
V rádiu zameranom na šport - Rádio Šport  moderuje reláciu Športové puzzle s Jurajom Vančíkom .

Ocenenia 
 Košický zlatý poklad, 1. miesto, 1969 s piesňou Klietka šťastia 
 Košický zlatý poklad, 1. miesto, 1984 
 Košický zlatý poklad, 1. miesto, 1986
 Na Košickom zlatom poklade získal aj striebornú a bronzovú priečku

Diskografia 
 Nedôverčivá / Prsteň - Opus 9143 0505, SP, 1979, hrá Skupina Juraja Szabadosa 
 Glorious Music - , CD 
 Láska je vážne chorá - Radio Bratislava, RB, CD, 1998
 Diagnóza - VR-Vančík's Record VO 0001 2331, CD, 2000 
  … after all these years - VR-Vančík's Record VO 0002 2 331 , CD, 2003
 57, Neskorý zber – Late harvest - VR-Vančík's Record VO 0003-2-331, CD, 2007
 Leť so mnou - , CD, 2017

Referencie

Externé odkazy 
 Oficiálna stránka na Facebook-u
 Profil na stránkach mesta Svidník
 MUDr. Juraj Vančík, Lieči hudbou i medicínou, časopis Rodina a škola, 2009, autor: Ľubomír Pajtinka

Slovenskí lekári
Slovenskí kardiológovia
Slovenskí hudobníci
Slovenskí speváci
Slovenskí manažéri
Slovenskí podnikatelia
Slovenskí moderátori
Osobnosti zo Svidníka
Alexander Petržalský

Alexander Hazucha (* 17. máj 1980, Bratislava – † 24. február 2019 Iquitos, Peru), známy pod umeleckým menom Alexander Petržalský alebo Šaniel (kedysi Anine), bol slovenský raper, producent, DJ, promotér a člen hudobnej dvojice ŠANIEL & SUE. Bol distribútorom limonádových nápojov Club-Mate, Bombilla drink a Wostok pre Slovensko.

Hudobná kariéra 
V roku 2010 vydal svoj prvý sólový album s názvom Neštantandardný občan. V roku 2012 vydal pod labelom Štúdio Konečná soundsystem album DHZ – Misia sveta.

V roku 2014 vydal a pokrstil album Šaniel a Sue na festivale Uprising 2014. Album bol sprístupnený pre verejnosť k stiahnutiu zadarmo. So svojou show vystupovali na popredných akciách a festivaloch po celom Slovensku.

Ako DJ sa venoval štýlom ako REGGAE, RUBADUB, BALKAN, ELEKTRO BALKAN, E SWING, SWING, DANCEHALL, LATINO, ELEKTRO MUSIC, CUMBIA, LOUNGE BAR MUSIC.

Diskografia

Štúdiové albumy (sólo) 
 2010: Alexander Petržalský – Neštandardný Občan – 2010 – Hudobné vydavateľstvo: Postava Produkcia

Štúdiové albumy – (ostatné) 
 2012: DHZ – MISIA SVETA – Štúdio Konečná soundsystem
 2014: Šaniel a Sue – Alexander Petržalský so Sue King

Videoklipy:

Ostatné 
 2017: „Šaniel & Sue – Luna sype zo zástery“
 2015: „Šaniel & Sue – Cesty“
 2015: „Šaniel & Sue – ZGU“
 2014: „Alexander Petržalský & Daddy Skrupee – Okno (Riddim Soul)“
 2011: „Alexander Petržalský, Adelka, DHZ (Zápalka pod dynamit)“

Sólo 
 2015: „Alexander Petrzalsky – Gandža ft. Dj Vadim“

Úmrtie 
Alexander Hazucha zomrel ako 38-ročný počas pobytu v Peru v meste Iquitos dna 24.2.2019. O jeho smrti informovali oficiálne pátracie zložky ako aj internetové média Večerník Bratislava, Uprising Bratislava, Uprising Festival alebo Bajkonur. Rovnako aj jeho najbližšia rodina a priatelia. Na jeho rozlúčku zorganizovali slovenský raperi a jeho priatelia 21.3.2019 o 17:00 spomienkový koncert s názvom Pocta Alexandrovi Petržalskému – Koncert, ktorý sa konal v Bratislavskom klube – HPK – Hopkirk Club. Zúčastnilo sa ho viacero známych slovenských mien z rapovej scény ako Vec a Škrupo, Supa, Tono S, Čis T, Opak, Zverina, Haf a Zetka, GR Team, Rišo zo Žužulety, Bio, Kelso, Zuzana Sue Kráľová, Campana Batucada, Pozostatok Štúdio Konečná Sound system, DJ Reverend. Výťažok z koncertu bol podľa informácií venovaný rodine.

Referencie 

Slovenskí reperi
Pseudonymy
Osobnosti z Bratislavy
Talianska hra

Talianska hra vzniká po ťahoch:
1. e4 e5
2. Jf3 Jc6
3. Sc4 Sc5

Talianska hra je jedno z najstarších otvorení v šachu. Pomenovanie nesie po talianskych majstroch, ktorí ho ako prví analyzovali už v 16. storočí. Myšlienka talianskej hry je pomerne jednoduchá - strelci oboch strán pôsobia na body f2 a f7, ktoré sa ľahko môžu stať predmetom útoku. Biely v tomto otvorení často prechádza do útoku jazdcom, kedy jazdec z poľa g5 pôsobí na pole f7 čím zdvojnásobuje svoj útok. Čierny má podobne vyhliadky pre svoj útok ako biely a celkovo toto otvorenie patrí medzi najvyrovnanejšie a najkorektnejšie otvorenia pre obe strany. Šachová teória tohto otvorenia je na veľmi vysokej úrovni, niektoré varianty sú prebádané až do 20. ťahu. Z uvedených dôvodov je Talianska hra spolu so Španielskou hrou veľmi vhodná pre úplných začiatočníkov, no z rovnakých dôvodov sa len zriedka vyskytuje na najvyššej úrovni. Toto otvorenie patrí medzi otvorené hry.

Hra po 4. Jc3 

V tejto pozícii biely väčšinou pokračuje prirodzeným ťahom 4. Jc3 na čo čierny odpovedá ťahom 4. ... Jf6. Biely má na výber niekoľko dobrých ťahov, môže pokračovať prirodzeným ťahom 5. d3 čím vytvára svojmu čiernopoľnemu strelcovi možnosť zapojiť sa v budúcnosti do hry. Čierny môže pokračovať 5. ... Sb4. Ak by sa teraz biely rozhodol pre malú rošádu, čierny by v nasledujúcom ťahu mohol zobrať bielemu jazdca na c3 a po výmene by vznikla pozícia v ktorej by síce biely mal dvojpešiaka ale bol by oproti čiernemu ďalej vo vývine. Hra je ďalej vyrovnaná a obe strany majú možnosti na zvrat hry vo svoj prospech.

Evansov gambit 

Vzniká ak biely v štvrtom ťahu zahrá 4. b4! a čierny túto obetu príjme ťahom 4. ... Sxb4. Pre čierneho je najlepšia odpoveď tento gambit prijať, no musí poznať teóriu, pretože ide o korektný a silný gambit a ak biely hrá správne, môže ľahko získať prevahu.

Referencie

Pozri aj 
 Otvorená hra
 Španielska hra

Otvorené hry
Dvorník (rozlišovacia stránka)

Dvorník môže byť:
 majiteľ dvora, gazdovstva či usadlosti; dozorca nad bírešmi na veľkostatku, gazda
príslušník jednej zo zložiek služobníckej organizácie v Uhorsku (prípadne aj na Veľkej Morave) do 13. stor., jeden zo sluhov pri niektorom z kráľovských dvorov, pozri dvorník
 dvormajster
 stredoveké sídlo v dnešnej Trnávke v Bratislave do konca 14. stor. (neskôr istý čas súčasť Vajnor), pozri Dvorník (stará Bratislava)
 v 20. stor. starší názov Vajnor, pozri Vajnory
 priezvisko:
 František Dvorník  (18931975), český byzantológ
 Josef Dvorník (* 1978), český futbalista

Zdroje
Philidorova obrana

Philidorova obrana je jedno z najstarších šachových otvorení. Začína ťahmi:

1. e4 e5 2. Jf3 d6

Občas vznika aj z Pircovej obrany po 1. e4 d6 2. d4 Jf6 3. Jc3 e5 (alebo 3... Jbd7 4. Jf3 e5) 4. Jf3 Jbd7. Na vrcholovej úrovni sa príliš nevyskytuje, pretože čierny síce ťahom 3. ... d6 chráni svojho pešiaka na poli e5, ale zároveň týmto ťahom bráni svojmu čiernopoľnému strelcovi zapojiť sa do hry. Napriek uvedenej nevýhode je otvorenie úplne korektné a pri najlepších ťahoch oboch strán je hra vyrovnaná.

História 
Prvýkrát sa táto obrana spomína už v tzv. göttingenskom rukopise, ktorý pochádza z roku 1471. Toto otvorenie úspešne hrával a rozobral jeden z najlepších šachistov 18. storočia Philidor, ktorý si zakladal na pešiakovej štruktúre a tento ťah doporučoval, pretože 2. ... Jc6 podľa neho blokuje pešiaka c7.Za najlepšie pokračovanie sa považuje obsadenie stredu 3. d4. V 19. storočí slávil úspechy s týmto otvorením Paul Morphy s odpoveďou 3... f5, dnes sa však tento postup považuje za nekorektný.

Stratégia 
Čierny volí medzi dvoma rozcestiami, po 3. d4 buď mení pešiaka exd4, čím prenechá bielemu prevahu v centre, ktoré sa neskôr snaží napadať alebo volí tzv. Hanhamov variant, kde v pasívnej pozícii drží v centre napätie a pripravuje protihru na dámskom krídle.

Varianty 

3. d4 sa považuje za hlavný variant (po 3.Sc4 Se7 získa čierny dobrú hru)
 3... Sg4? 4. dxe5 Sxf3 5. Dxf3 získal biely jasnú prevahu v známej Opernej partii
 3... f5?! tento ťah sa dnes považuje za príliš riskantný, biely môže odpovedať 4.Sc4 s aktívnou pozíciou.
 3...Jd7 4. Sc4 c6 vedie často k Hanhamovmu variantu, biely môže ale odbočiť.
 3...exd4 výmenný variant
 4. Dxd4
 4. Jxd4 Jf6 (4... g6) 5. Jc3
 5... Se7 s pasívnou pozíciou bez slabín
 5...g6
 3...Jf6
 4. dxe5 Jxe4 5. Dd5 Jc5 6. Sg5
 4. Jc3 4... exd4 vedie do výmenného variantu
 4... Jbd7 sa nazýva Hanhamov variant 5. Sc4 Se7 6. 0-0 0-0 7. Ve1 (menej časté je 7. De2''') 7... c6 8. a4! Vychádzajúca pozícia variantu. Biely tu má aktívnejšie rozostavanie figúr. Čierny ale nie je vôbec bez šancí a vďaka pevnej pozícii je jeho hra úplne obranyschopná.

Referencie

Pozri aj 

 Otvorená hra
 Španielska hra
 Pircova hra

Externé odkazy 
 Philidorova obrana na  Sach.7x.cz 
 Philidorova obrana na celysvet.cz

Polootvorené hry
Holica

Holica môže byť:
vrch v Belianskych Tatrách, pozri Holica (vrch v Tatrách)
vrch v Chočských vrchoch pri obci Huty (), pozri Holica (vrch v Chočských vrchoch; 1339,8 m n. m.)
vrch v Chočských vrchoch pri obci Leštiny (), pozri Holica (vrch v Chočských vrchoch; 1085,9 m n. m.)
vrch v Nízkych Tatrách (), pozri Holica (vrch v Nízkych Tatrách; 1341 m n. m.)
vrch v Nízkych Tatrách (), pozri Holica (vrch v Nízkych Tatrách; 1575 m n. m.)
vrch v Nízkych Tatrách (), pozri Holica (vrch v Nízkych Tatrách; 1617 m n. m.)
vrch v Pieninách, pozri Holica (vrch v Pieninách) 
chránený areál, pozri Holica (chránený areál)

Pozri aj 
 Holice
Young the Giant

Young the Giant je americká rocková hudobná skupina, ktorá vznikla v roku 2004 v meste Irvine v štáte Kalifornia v USA. V roku 2009 podpísala skupina Young the Giant zmluvu s vydavateľstvom Roadrunner Records a v roku 2010 vydala svoj rovnomenný debutový album.

História 
Skupina Young the Giant vznikla v roku 2004 v meste Irvine v štáte Kalifornia, spočiatku ako skupina The Jakes.. Pôvodnými členmi skupiny boli Jacob Tilley, Adam Farmer, Kevin Masudi, Ahson Hashemian a Sameer Gadhia. Názov bol skratkou mien členov skupiny. Súčasná zostava skupiny však vznikla až v roku 2008. Skupina pozostáva zo Sameera Gadhiu, Jacoba Tilleyho, Erica Cannetta, Payama Doostzadeha a Françoisa Comtoisa. V roku 2008 skupina The Jakes nahrala EP s názvom Shake My Hand, ktorý obsahuje sedem skladieb. Singel „Cough Syrup“ bol vysielaný na rozhlasovej stanici KROQ. V roku 2009 podpísali zmluvu s vydavateľstvom Roadrunner Records. V decembri toho istého roku skupina oznámila zmenu svojho názvu na Young the Giant. V roku 2010 skupina Young The Giant vystúpila na spoločnom turné so skupinami Steel Train a Minus the Bear pri práci na svojom debutovom albume, ktorý bol produkovaný Joeom Chikkarrelim.  Prvý singel albumu „My Body“ bol vysielaný v rozhlase v januári a umiestnil sa na piatom mieste v rebríčku Billboard Alternative Songs. Počas týždňa bol na iTunes bezplatné dostupný. V tom istom mesiaci skupina vystúpila v televíznej relácii Jimmy Kimmel Live!.

Diskografia

Štúdiové albumy 
 Young the Giant (2010)
 Mind Over Matter (2014)
 Home of the Strange (2016)
 Mirror Master (2018)

EP 
 Shake My Hand (2008)
 Remix EP (9. december 2011)
 iTunes Live from Soho (18. október 2011)

Single 
 „My Body“ (júl 2010)
 „Cough Syrup“ (október 2010)
 „Apartment“ (február 2012)
 „It's About Time“ (október 2013)
 „Chrystallized“ (december 2013)
 „Simplify“ (júl 2018)

Členovia

Súčasní členovia
 Sameer Gadhia – hlavné vokály, perkusie, klávesy, gitara (od roku 2004)
 Jacob Tilley – gitara, syntezátor, mellotron (od roku 2004)
 Eric Cannet – gitara, sprievodné vokály, klávesy (od roku 2007) 
 Payam Doostzedeh – basgitara, syntezátor, sprievodné vokály (od roku 2008) 
 François Comtois – bicie, perkusie, sprievodné vokály (od roku 2007), basgitara (2004–2007)

Byvalí členovia (The Jakes)
Ehson Hashemian – klávesy, klavír, syntezátor (2004–2009)
Jason Burger – bicie (2007)
Sean Fischer – bicie (2004–2007)

Iné projekty

Referencie

Zdroj 
 

Hudobné skupiny USA
Hudobné skupiny z 2004
Alternatívnorockové hudobné skupiny USA
Hanna Öbergová

Hanna Öbergová (Hanna Öberg; * 2. november 1995, Kiruna, Švédsko) je švédska biatlonistka, ktorá reprezentovala Švédsko na Zimných olympijských hrách v roku 2018 v juhokórejskom Pchjongčchangu a pravidelne sa pod švédskou vlajkou zúčastňuje pretekov Svetového pohára v biatlone.

V roku 2017 vyhrala cenu IBU Nováčik roka za svoju debutovú sezónu vo Svetovom pohári. Na hrách XXIII. zimnej olympiády v roku 2018 prekvapivo vyhrala vytrvalostné preteky potom, čo trafila všetky terče. Bolo to ako jej prvé víťazstvo v kariére, tak aj prvá účasť na pódiu v kariére. Jej predchádzajúce maximum bolo 5. miesto z pretekov Svetového pohára. Taktiež sa účastnila štafety, skončila siedma v šprinte a zhodne piata v pretekoch s hromadným štartom a v stíhacích pretekoch.

Öbergová zopakovala svoje olympijské úspechy na majstrovstvách sveta v biatlone 2019, ktoré sa konali na jej domovskom snehu v Östersunde, kde opäť vyhrala vytrvalostné preteky, rovnako s čistou streľbou. V šprinte skončila štvrtá a v stíhacích pretekoch ostala na piatom mieste. Stala sa prvou biatlonistkou v histórii, ktorá sa stala majsterkou sveta vo vytrvalostných pretekoch rok potom, čo na olympiáde získala zlato.

Začiatkom decembra 2018 bola ocenená Zlatou medailou Svenska Dagbladet, ktorú každoročne udeľuje štokholmský denník Svenska Dagbladet a v januári 2019 cenou Radiosportens Jerringpris, ktorú udeľuje športová sekcia rádia Sveriges na základe poslucháčskej ankety o najlepšieho športovca roka. V júni 2019 bolo oznámené, bude ocenená cenou Victoriapriset, ktorá je udeľovaná Viktóriou, korunnou švédskou princeznou, vojvodkyňou z Västergötland v deň jej narodenín, 14. júla.

Výsledky

Olympijské hry 
2 medaily (1 zlato, 1 striebro)

Majstrovstvá sveta 
3 medaily (1 zlato, 1 striebro, 1 bronz)

 *Zmiešané preteky dvojíc boli pridané v roku 2019.

Svetový pohár

Individuálne víťazstvá 

 *Výsledky sú brané z medzinárodnej biatlonovej únie a oficiálnej stránky olympijských hier

Aktualizované dňa 8. júna 2019

Osobný život 
Mladšia sestra Hanny sa volá Elvira Öbergová a je rovanko ako jej sestra biatlonistkou. Elvira vyhrala 3 zlaté medaily na Majstrovstvách sveta v biatlone juniorov 2018.

Iné projekty

Zdroj 

Švédski biatlonisti
Švédski olympijskí víťazi
Narodenia 2. novembra
Narodenia v 1995
Biatlonisti na Zimných olympijských hrách 2018
Majstri sveta v biatlone
Osobnosti z Kiruny

Súrodenci v biatlone
Akt (umenie)

Akt je označenie pre výtvarné zobrazenie nahého ľudského tela. Môže ísť o dielo maliarske, sochárske i fotografické. Cieľom aktu je spravidla vyjadrenie estetickej hodnoty človeka, nie pôsobenie zmyselnosti na pohlavné pudy človeka. Klasický akt nadväzuje na antickú tradíciu zobrazovania ideálu krásy pomocou postavy v kontraposte.

Hranica medzi erotickým umením a aktom je nestála, odvíja sa od kultúrnych a náboženských zvyklostí spoločnosti i od osobných diváckych skúseností diváka. Zobrazenie aktu v súčasnej Západnej spoločnosti nie je, narozdiel od zobrazovania nahoty v bežných situáciách, považované za porušenie noriem slušnosti.

Pozri aj 

Estetika
Umenie
Maliarstvo
Sochárstvo
Fotografovanie

Zdroj 

Umenie
Nahota
FC Košice

FC Košice je slovenský futbalový klub z Košíc. Vznikol po rozpade FC VSS Košice spojením klubov TJ FK Vyšné Opátske a FK Košice-Barca. V sezóne 2018/2019 dokázal postúpiť do 2. ligy, ktorú si zahral v sezóne 2019/2020.

História klubu

Predchádzajúce názvy 
 ŠK Vyšné Opátske (1921)
 TJ Sokol Vyšné Opátske (1948)
 TJ FK Turkon Vyšné Opátske (2006)
 TJ FK Vyšné Opátske (2014)
 FC Košice (2018 – súčasnosť)

Spolupráca 
Nasledujúce kluby spolupracujú s FC Košice:

  West Ham United FC (2018 – súčasnosť)

Sponzori

Aktuálna súpiska 

 

Zdroj:

Realizačný tím 
Aktuálne k dátumu: 18. december 2021

Zdroj:

Referencie

Externé odkazy 
 Oficiálna stránka klubu
 Oficiálny profil klubu na Futbalnete
 Oficiálny Facebook FC Košice
 Oficiálny Instagram FC Košice

Zdroj 

Šport v Košiciach
Slovenské futbalové kluby
Futbalové kluby založené v 2018
Jozef Trokan

Jozef Trokan (* 3. jún 1919, Trenčianske Teplice† 28. máj 2002, Bratislava) bol slovenský a československý vysokoškolský pedagóg, akademický funkcionár a politik KSČ, od 8. apríla 1968 do 31. decembra 1968 bol ministrom stavebníctva Československej socialistickej republiky.

Životopis 
V roku 1945 vyštudoval fakultu stavebného inžinierstva Slovenskej vysoké školy technickej v Bratislave, na ktorej potom pôsobil ako pedagóg; najprv ako asistent, od roku 1952 docent a od roku 1962 profesor. Bol prodekanom, dekanom Stavebnej fakulty (od akademického roku 1962/1963), prorektorom a v  akademických rokoch 1963/1964 a 1968/1969 aj rektorom. Špecializoval sa na betónové konštrukcie a mostné konštrukcie z betónu.

V spomínaných akademických funkciách sa veľkou mierou zaslúžil o výstavbu novostavieb Strojníckej a Stavebnej fakulty, Študentského domova J. Hronca a viacerých športovísk školy.

Bol mu udelený Rad Slovenského národného povstania a Vyznamenanie Za zásluhy o výstavbu. V rokoch 1963 - 1968 bol uvádzaný ako účastník plenárnych zasadnutí Ústredného výboru Komunistickej strany Slovenska, od roku 1966 bol členom ÚV KSS.

V apríli 1968 sa stal československým ministrom stavebníctva v prvej vláde Oldricha Černíka. Post zastával len do decembra 1968, kedy sa zmenila celá vláda. Ako minister stavebníctva sa zaslúžil najmä o prijatie zákona o diaľniciach.

Zúčastnil sa na mimoriadnom stretnutí Bezpečnostnej rady (BR) Organizácie Spojených národov pri prerokovaní tzv. „česko-slovenskej otázky“ od 21. do 24. augusta 1968, na ktorom veľvyslanec ZSSR v OSN (Jakov Malik) zdôvodňoval inváziu tým, že bola „uskutočnená na pozvanie politických predstaviteľov, ktorých oslobodený národ hladko zvolí za robotnícko-roľnícku vládu“. Do New Yorku prišiel ako prvý zástupca vlády práve Trokan a aj s jeho podporou vystúpil zástupca veľvyslanca v OSN Ján Mužík a poprel existenciu akéhokoľvek pozvania, čo zopakoval aj 24. augusta 1968 vtedajší československý minister zahraničia Jiří Hájek. 

V období normalizácie stal sa politicky neprijateľný a bol zbavený funkcií. Napriek tomu, že mu bolo zabránené ďalej pedagogicky pôsobiť, venoval sa odbornej a vedeckej činnosti. Na slovenskej vysokej škole technickej v Bratislave pôsobil do roku 1986.

Referencie 

Úmrtia v 2002
Narodenia v 1919
Rektori Slovenskej technickej univerzity v Bratislave
Politici KSČ
Slovenskí inžinieri
Vyučujúci na Slovenskej technickej univerzite v Bratislave
Absolventi Slovenskej technickej univerzity v Bratislave
Osobnosti z Trenčianskych Teplíc
Členovia Ústredného výboru Komunistickej strany Slovenska
Česko-slovenskí ministri
Lokša

Lokša (nárečovo aj lokeš alebo lokoš; čes. lokše) je druh zemiakových placiek obľúbený v kuchyni Slovenska a južnej Moravy.

Príprava 
Lokše sa vyrábajú z varených zemiakov, ktoré sa nastrúhajú a zmiešajú s múkou a soľou. Vypracuje sa cesto a rozvaľká na čo nejtenšie placky, ktoré sa pečú nasucho na rozpálenej platni. Na Slovensku je obľúbenejší slaný variant, kde sa hotové placky mažú masťou (najlepšie husacou) a prihrýzajú k polievke, prípadne sa plnia kyslou kapustou či mletým mäsom. Husacími lokšami je preslávená najmä obec Slovenský Grob. Moravania tradične pripravujú sladké lokše, ktoré sa potrú džemom, zvinú ako palacinky a posypú makom a cukrom, niekedy tiež prelejú rozpusteným maslom.

Externé odkazy 
 Lokše s husími játry (po česky)
 Slovácké patenty (po česky)

Zdroj

Česká kuchyňa
Slovenská kuchyňa
Dukátové buchtičky

Dukátové buchtičky je český a slovenský sladký pokrm tvorený kysnutými buchtičkami, ktoré sú poliaté teplým vanilkovým krémom. Buchtičky je možné podávať tiež podľa staršieho francúzskeho receptu so šodó, vínnou penou tvorenou predovšetkým vínom a vajcami, a môžu sa servírovať s čerstvým ovocím. Buchtičky so šodó sú tradičný stredoeurópsky pokrm, jeho variant sa varí tiež v Bavorsku. Podobné jedlá sa však pripravujú tiež v Anglicku, Francúzku a Taliansku, kde sa obdobnému krému z vaječných žĺtkov, cukru a sladkého vína hovorí zabaglione. K nahradeniu šodó vanilkovým krémom došlo v minulosti vplyvom varenia v školských a závodných jedálňach, kde šodó nezodpovedalo platným normativám a bolo nahradzované mliečnym pudingovým krémom.

Referencie

Zdroj 

Slovenská kuchyňa
Česká kuchyňa
Lievanec

Lievanec je kysnutý druh múčnika, podobný palacinke, ktorý je vyrábaný pražením z múky, mlieka, jogurtu, prášku do pečiva, vajec, prípadne aj iných prísad, a ktorý je populárny najmä v Česku, ale aj na Slovensku. Má podobu tenkej placky. Konzumuje sa zvyčajne plnený (teda z jednej strany namastený a potom zarolovaný alebo zložený), najčastejšie na sladko. Existuje veľa receptov. Existujú aj lievance v prášku. Robia sa aj menšie nesladké lievančeky ako príloha k iným jedlám. Ku praženiu sa používajú panvice (lievanečníky) rôznych veľkostí.

Z opražených zvyškov nenamastených lievancov a vajec sa robili vaječníky.

Slovo lievanec je odvodené od slovesa liať, keďže ide o múčnik z liatého cesta. Slovo sa rozšírilo aj do rakúskej a bavorskej nemčiny ako Liwanzen, typicky v spojení böhmische Liwanzen (t. j. české lievance).

Referencie

Pozri aj 
 palacinka
 omeleta
 celestínske rezance

Iné projekty

Externé odkazy 
 Recepty 1 (po česky)
 Recepty 2 (po česky)
 Lievance bez kysnutia podľa staročeského receptu za Karla IV. (po česky)
 Veľa receptov na lievance (po česky)

Zdroj 

Česká kuchyňa
Slovenská kuchyňa
ŠK 98 Pruské

ŠK 98 Pruské (celý názov: Športový klub 98 Pruské) je slovenský športový klub a občianske združenie z obce Pruské. Vznikol v roku 1998 ako hokejbalové združenie HBC 98 Pruské. Od januára 2005 vystupuje pod dnešným názvom. Klub tvoria nasledujúce športové oddiely:
 hokejbalový oddiel
 florbalový oddiel
 volejbalový oddiel
 stolnotenisový oddiel
 bedmintonový oddiel
 turistický oddiel

Florbalový oddiel 
Florbalový oddiel dievčat bol do klubu včlenený v roku 2007, hoci žiačky miestnej základnej školy začali florbať hrať už v roku 2003. V roku 2008 sa prihlásil do seniorských súžaží a po úspešnej extraligovej baráži postúpil seniorský tím do najvyššej slovenskej súťažeextraligy žien. Najväčším úspechom je zisk 4 titulov majstra Slovenska, ktoré dosiahol v rokoch 2012, 2013, 2016 a 2018. Okrem seniorského tímu fungujú v klube aj mládežnícke tímy dievčat. Úspech dosiahol aj na Euroflorbalovom pohári (európsky pohár druhej výkonnostnej úrovne) v roku 2017, ktorý hostilo lotyšské mesto Valmiera a družstvo Pruského na ňom dokázalo zvíťaziť. Domovskou halou oddielu je Športová hala Dubnica n/Váhom, keďže v Pruskom hala chýba.

Úspechy 
Slovenská extraliga žien:
 4 x 2011/12, 2012/13, 2015/16, 2017/18
 4 x 2009/10, 2010/11, 2016/17, 2018/19
 3 x 2008/09, 2013/14, 2014/15

Sezóny

Európske súťaže 
Euroflorbalový pohár
 2012 (v Košiciach): 4. miesto
 2013 (v Trenčíne): 4. miesto
 2017 (vo Valmiera): 1. miesto

Hokejbalový oddiel 
Hokejbalový oddiel je najstarším oddielom klubu, na jeho základe bol aj vytvorený v roku 1998 pod názvom HBC 98 Pruské. Neskôr ako jeden z oddielov TJ Považan Pruské bol zaregistrovaný v roku 2003 v Slovenskej hokejbalovej únii. Súčasné pomenovanie nesie od roku 2005, kedy sa v klube vytvorilo aj Centrum talentovanej mládeže v hokejbale. Seniorský tím je účastníkom najvyššej hokejbalovej súťažeextraligy mužov od roku 2006. Najväčší úspech dosiahol ziskom bronzovej medaily v roku 2014. Okrem seniorského tímu mužov figurujú v oddieli aj tímy do 19, do 16 a do 14 rokov.

Úspechy 
Slovenská extraliga mužov:
 1 x 2013/14

Sezóny

Referencie

Zdroj 
 Oficiálna stránka klubu

Slovenské florbalové kluby
Slovenské hokejbalové kluby
Šport v Pruskom
Organizácie založené v 1998
Xiaomi

Xiaomi Corporation (čínskymi znakmi 小米集團; slovenský prepis: Siao-mi; pchin-jin: Xiǎomǐ; výslovnosť podľa IPA: [ɕi̯àu̯mì]), v Ázii registrovaná ako Xiaomi Inc., je čínska nadnárodná spoločnosť, ktorá navrhuje, vyvíja a predáva smartfóny, aplikácie a spotrebnú elektroniku. Od vydania svojho prvého smarfónu v auguste 2011 získali podiel na trhu v Číne a rozšírili sortiment o širšie spektrum spotrebnej elektroniky. Cieľom Xiaomi je udržať vysokú kvalitu a nízke ceny. Dnes má spoločnosť viac ako tri tisícky zamestnancov a jej hodnota sa odhaduje na 10 miliárd dolárov, čo ju stavia na rovnakú úroveň ako Lenovo, druhý najväčší výrobca počítačov na svete. V období Q3 2014 sa spoločnosť dostala na pozíciu svetovej trojky v počte vyrobených smartfónov (za Samsung a Apple) s rastom 246,2%. Koncom roka 2019 spoločnosť Xiaomi bola 4. najväčším predajcom smartfónov na svete so 124-miliónmi predaných smartfónov po Samsungu, Huawei a Apple.

Referencie

Externé odkazy 
 Oficiálna stránka

Zdroj 
 
 

Podniky v Číne
La Liga 2019/2020

La Liga 2019/2020 alebo La Liga Santander 2019/2020 bol 89. ročník najvyššej španielskej futbalovej súťaže. Obhajcom titulu bol FC Barcelona, ktorý v sezóne 2018/19 získal svoj 26. titul. Nováčikmi súťaže boli Granada, Osasuna a Mallorca.

Víťazom súťaže sa stal po 34. krát v histórii Real Madrid. Do Ligy majstrov sa spolu s ním kvalifikovali aj Barcelona, Atlético Madrid a Sevilla. Do Európskej ligy sa kvalifikovali Villarreal a Real Sociedad. Do predkola zamierila Granada zo 7. miesta tabuľky. Do 2. ligy zostúpili Leganés, Mallorca a Espanyol Barcelona.

Tímy

Tabuľka 

Z - zápasy, V - výhry, R - remízy, P - prehry, G - skóre, +/- - rozdiel skóre, B - body

Zdroj 

La Liga
Futbal v 2019
Futbal v 2020
HBK Hokejmarket Skalica

HBK Hokejmarket Skalica (celý názov: Hokejbalový klub Hokejmarket Skalica) je slovenský hokejbalový klub zo Skalice. Vznikol v roku 1987 pod názvom HbK 87 Skalica. Je to dvojnásobný majster Slovenska z rokov 2017 a 2019. Je účastníkom najvyššej hokejbalovej súťažeextraligy mužov od roku 2005, keď uspel v extraligovej baráži. Svoje zápasy hráva na ihrisku The Palety Aréna, ktoré bolo postavené v roku 2003.

Predchádzajúce názvy 
 HbK 87 Skalica
 HBK 87 Fany sport Skalica

Úspechy 
Slovenská extraliga mužov:
 2 x 2016/17, 2018/19
 2 x 2013/14, 2015/16
 2 x 2012/13, 2014/15

Československý superpohár:
 2 x 2017, 2019

Sezóny

Európske súťaže 
Európsky pohár v hokejbale
 2013 (SP v Pardubiciach): 4. miesto
 2014 (SP v Nitre): 2. miesto
 2015 (SP v Nitre): 4. miesto

Referencie

Zdroje 
 Webstránka Skalickej hokejbalovej ligy archive.org
 Profil klubu na stránke europeanballhockeyleague.eu 

Slovenské hokejbalové kluby
Šport v Skalici
Organizácie založené v 1987